**УМОВЫ**

**правядзення абласнога этапу**

**рэспубліканскага конкурсу**

**юных экскурсаводаў музеяў устаноў адукацыі**

**1. Агульныя палажэнні**

1.1. Умовы правядзення абласнога этапу рэспубліканскага конкурсу юных экскурсаводаў музеяў устаноў адукацыі (далей – конкурс) распрацаваны ў адпаведнасці з Інструкцыяй аб парадку правядзення рэспубліканскіх мерапрыемстваў установамі дадатковай адукацыі дзяцей і моладзі з удзелам навучэнцаў, зацверджанай пастановай Міністэрства адукацыі Рэспублікі Беларусь ад 6 ліпеня 2011 г. № 59.

1.2. Арганізатарам правядзення абласнога этапа рэспубліканскай акцыі з’яўляецца галоўнае упраўленне адукацыі Гродзенскага аблвыканкама. Метадычнае забеспячэнне конкурсаў абласнога этапу Конкурсу ажыццяўляе дзяржаўная ўстанова адукацыі «Гродзенскі абласны цэнтр турызму і краязнаўства» (далей – Цэнтр).

1.3. Конкурс праводзіцца ў чатыры этапы з вызначэннем пераможцаў і прызёраў:

першы этап (адборачны) – ва ўстановах адукацыі;

другі этап (адборачны) – раённы;

трэці этап (адборачны) – абласны. На дадзеным этапе могуць прымаць удзел установы адукацыі абласнога падпарадкавання.

1.4. Для правядзення конкурсу на кожным этапе ствараюцца арганізацыйныя камітэты (далей – аргкамітэты).

Аргкамітэт кожнага этапу:

забяспечвае арганізацыйнае і метадычнае суправаджэнне конкурсу;

даводзіць інфармацыю аб конкурсе да ведама ўстаноў адукацыі;

вызначае месца і канкрэтныя даты правядзення адпаведнага этапу конкурсу;

ажыццяўляе персанальны падбор складу журы конкурсу і зацвярджае яго ва ўстаноўленым парадку;

аналізуе і абагульняе вынікі конкурсу;

асвятляе ход падрыхтоўкі, правядзення і вынікі конкурсу ў сродках масавай інфармацыі.

У склад аргкамітэтаў могуць уваходзіць прадстаўнікі зацікаўленых дзяржаўных органаў і арганізацый, грамадскіх аб’яднанняў, устаноў адукацыі, сродкаў масавай інфармацыі, прадстаўнікі органаў самаўпраўлення ўстаноў адукацыі і інш.

1.5. Для падвядзення вынікаў конкурсу на кожным этапе аргкамітэтам ствараецца журы, якое:

праводзіць ацэнку конкурсных работ;

вызначае пераможцаў і прызёраў адпаведных этапаў конкурсу;

прадстаўляе пратаколы па выніках конкурсу ў адпаведныя аргкамітэты.

1.6. Удзельнікамі конкурсу з’яўляюцца асобныя навучэнцы ўстаноў агульнай сярэдняй адукацыі, сярэдняй спецыяльнай адукацыі, устаноў дадатковай адукацыі дзяцей і моладзі ва ўзроставай катэгорыі 13 – 18 гадоў.

1. **Асаблівасці правядзення конкурсу**
	1. Конкурс праводзіцца з студзеня па сакавік 2024 года.
	2. Асноўныя мэта і задачы конкурсу

Конкурс праводзіцца з мэтай фарміравання ў дзяцей і навучэнскай моладзі грамадзянска-патрыятычных пачуццяў сродкамі экскурсійнай музейнай дзейнасці.

Асноўнымі задачамі конкурсу з’яўляюцца:

фарміраванне ў дзяцей і моладзі каштоўнасных арыенціраў, гонару і павагі да гісторыі і культуры малой радзімы;

папулярызацыя гісторыка-культурных і прыродных адметнасцей малой радзімы сродкамі экскурсійнай дзейнасці;

папулярызацыя дзейнасці музеяў устаноў адукацыі;

выяўленне і заахвочванне лепшых юных экскурсаводаў музеяў устаноў адукацыі;

развіццё творчых здольнасцей, садзейнічанне прафесійнаму самавызначэнню навучэнцаў, набыццё камунікатыўных навыкаў праз экскурсійную дзейнасць.

* 1. У конкурсе ўдзельнічаюць юныя экскурсаводы музеяў устаноў адукацыі (індывідуальна).
	2. На конкурс прадстаўляецца прэзентацыя агляднай экскурсіі юным экскурсаводам па музею ўстановы адукацыі (патрабаванні да экскурсіі размешчаны ў п. 2.5).

На кожным этапе адбіраюцца пераможцы і прызёры ад кожнага профіля музея: гістарычны (ваенна-гістарычны, агульнагістарычны, этнаграфічны, гістарычны мемарыяльны), літаратурны, краязнаўчы, прыродазнаўчы, мастацкі.

Фармат правядзення першага і другога этапу вызначаецца арганізатарамі правядзення конкурсу адвольна.

Трэці этап конкурсу праводзіць у вочным (онлайн) фармаце. Пераможцы абласнога этапу (па аднаму ў кожным профілі, не больш 8 юных экскурсаводаў) удзельнічаюць у рэспубліканскім (заключным) этапе. Абласны этап складаецца з двух тураў.

* 1. У першым туры ўдзельнікі конкурсу прадстаўляюць аглядную экскурсію па музею адпаведна профілю (да 7-мі хвілін). Юныя экскурсаводы ў форме рэкламы знаёмяць з музеем установы адукацыі, з яго адметнасцямі і ўнікальнасцю. Колькасць аб’ектаў падчас правядзення экскурсіі не абмяжоўваецца. Пры правядзенні экскурсіі могуць выкарыстоўвацца розныя мастацкія сродкі эмацыйнага ўздзеяння (касцюмы, музычнае суправаджэнне і інш.).

У другім туры ўдзельнікі конкурсу прадстаўляюць імправізаваную экскурсію «Гісторыя аднаго экспаната» (да 5-ці хвілін). За пэўны час удзельнікі конкурсу распрацоўваюць экскурсію на аснове аднаго «экспаната». «Экспанат» будзе выбраны членамі журы з пераліку прадстаўленных удзельнікамі конкурсу музейных прадметаў. Спіс 10-ці музейных прадметаў прадстаўляецца папярэдне з указаннем назвы прадмета і яго фотавыявы ў розных ракурсах (не менш 3-х).

2.6. Асноўныя крытэрыі ацэнкі экскурсійнага прадстаўлення:

адпаведнасць агляднай (ці тэматычнай) экскурсіі;

змястоўнасць, інфарматыўнасць;

лагічнасць пераходаў для аб’яднання матэрыялу экскурсіі ў адзінае цэлае;

прыцягненне ўвагі да музея, наяўнасць у экскурсіі элементаў рэкламы;

спалучэнне паказа і расказа;

культура мовы;

займальнасць, крэатыўнасць, артыстызм;

прытрымліванне хранаметражу.

* 1. Пратаколы пасяджэння журы з указаннем колькаснага аналізу ўдзельнікаў рэгіянальных этапаў конкурсу, а таксама спіс музейных прадметаў дасылаюцца на рэспубліканскі этап не пазней за 15 сакавіка 2024 года (у электронным варыянце) на e-mail: kraeved\_department@mail.ru. Тэлефон для даведак: 8 0152 620 602.
1. **Падвядзенне вынікаў конкурсу**

Пераможцы і прызёры конкурсу вызначаюцца па суме балаў першага і другога тураў.

Пры падвядзенні вынікаў конкурсу пры роўнай колькасці балаў на падставе рашэння журы можа ўсталёўвацца адпаведная колькасць прызавых месцаў (першае, другое, трэцяе). Пераможцы абласнога этапу (па аднаму ў кожным профілі, не больш 8 юных экскурсаводаў) удзельнічаюць у рэспубліканскім (заключным) этапе.

Пераможцы і прызёры заключнага этапу конкурсу ўзнагароджваюцца дыпломамі I, II, III ступені дзяржаўнай установы адукацыі “Гродзенскі абласны цэнтр турызму і краязнаўства”.

1. **Фінансаванне конкурсу**

Фінансаванне конкурсу ажыццяўляецца ва ўстаноўленым парадку за кошт сродкаў мясцовага бюджэту, якія выдзяляюцца на цэнтралізаваныя мерапрыемствы ў галіне адукацыі, і іншых крыніц, не забароненых заканадаўствам і іншых крыніц, не забароненых заканадаўствам.